iPhone 5c — iPhone'ning arzonroq talqini namoyish etildi

Seshanba kuni Toshkent vaqti bilan 22:00 da boshlangan taqdimotda Apple kompaniyasi yangi, iPhone 5C smartfonini namoyish etdi. Bu haqda The Verge nashri xabar berdi.

Yangi smartfon iPhone 5 o‘rniga sotiladigan bo‘lib, uning korpusi plastikdan ishlab chiqilgan. iPhone 5C ekrani 4 dyuym bo‘lib, unga huddi iPhone 5 dagi kabi Apple A6 protsessori, 8 Megapikselli kamera o‘rnatilgan.

iPhone 5C'ga, iPhone 5 ga solishtirganda, sifatliroq old kamera va kuchliroq batareya o‘rnatilgan. Avval xabar berganimizdek, smartfon ko‘k, oq, qizil, sariq va yashil ranglarda sotuvga chiqariladi.

Apple'ning yangi smartfoni AQShda 99 va 199 dollarga sotila boshlaydi. iPhone 5c'ning operatorga bog‘lanmagan (unlocked) ko‘rinishi 549 va 649 dollarga sotiladi.
[gallery link="file" columns="4" ids="14435,14463,14474,14465" orderby="rand"]
Seshanba kuni bo‘lib o‘tgan taqdimot marosimida Apple kompaniyasi, iPhone 5C smartfonidan tashqari, qimmatroq va kuchliroq bo‘lgan iPhone 5S smartfonini ham namoyish etdi.